laion/Wikipedia-Exotic huggingface dataset:
מגדלי התאומים (סרט)

מגדלי התאומים (או מרכז הסחר העולמי, באנגלית: World Trade Center) הוא סרט דרמת אסונות המבוסס על פיגועי 11 בספטמבר, שבמסגרתם בוצעו פעולות טרור במרכז הסחר העולמי שבעיר ניו יורק בארצות הברית. הסרט יצא לאקרנים ב-9 באוגוסט 2006 על ידי אולפני סרטי פרמאונט בהקרנת בכורה עולמית. הוא בוים על ידי אוליבר סטון. עלילת הסרט מבוססת על סיפור אמיתי של שני ניצולים בשם ג'ון מקלאפלין וויל ג'ימנו אשר גם השתתפו בכתיבת התסריט של הסרט. מטרת הסרט הייתה להתמקד בפן האנושי של היום בו בוצעו פעולות הטרור הקשות ביותר בהיסטוריה. סיסמת הסרט הייתה: "העולם ראה את הרוע באותו היום. שני אנשים ראו משהו אחר". ה-11 בספטמבר 2001 היה היום בו בוצעו פעולות טרור במרכז הסחר העולמי בניו יורק ובמוקדים אחרים ברחבי ארצות הברית. הסרט מתמקד בהתקפה שבמסגרתה שני מטוסי נוסעים שנחטפו על ידי טרוריסטים פוגעים ישירות במגדלי התאומים. באותו יום גורלי, נשלח שוטר בכיר ממשטרת הנמלים של ניו יורק בשם ג'ון מקלאפלין יחד עם פקודיו אל מקום המאורע. באותו הזמן רק מגדל א' סופג פגיעת מטוס. ג'ון נכנס עם השוטרים אל תוך מרכז קניות הממוקם בין מגדל א' לבין מגדל ב' והם מתחילים באיסוף בלוני גז בעת שהמטוס השני פוגע במגדל ב'. תוך מספר שניות, בהפתעה גמורה, המגדל הראשון מתחיל לקרוס והשוטרים מוצאים עצמם לכודים תחת הריסות המשתרעות על פני מאות מטרים. חמישה שוטרים נהרגים מיד ואילו ג'ון מקלאפלין והשוטר ויל ג'ימנו מוצאים עצמם לכודים מתחת לשכבות של הריסות בלי סיכוי רב להחלץ משם בכוחות עצמם. ג'ון נלכד בצורה משמעותית יותר אך ויל מצליח לזוז עד ששכבה נוספת מתרסקת וגם הוא נלכד בלי יכולת לנוע. בזמן ההתרחשויות, משפחותיהם הדואגות של וויל וג'ון, מנסות למצוא דרך ליצור קשר עם יקיריהן. המשפחות מעלות זכרונות וחוויות מהעבר, ואשתו של ויל, הנמצאת בהריון, סובלת במיוחד. בעודם כלואים בין ההריסות ומנסים להשכיח את הכאב העז בשיחות שונות, ובעודם טרודים בניסיונות לא להירדם מחשש שזו תהיה הפעם האחרונה בחייהם, מגיע מתנדב צעיר, פליט מצבא ארצות הברית, למקום האירוע לאחר שהוא בטוח שקול עליון קרא לו לבוא ולסייע. מקלאפלין וג'ימנו היו בין עשרים הניצולים היחידים שהוצאו מההריסות של מגדלי התאומים. שניהם השתתפו בכתיבת התסריט של הסרט מאחר שהעלילה מגוללת את סיפורם האמיתי. ג'ון עבר תהליך של שיקום בן 3 חודשים ועשרים ושבעה ניתוחים במקומות שונים בגופו ואילו ויל, שפציעתו הייתה חמורה פחות, עבר כ-17 ניתוחים. שני הגברים פרשו מהמשטרה בשל היעדר יכולתם לשוב ולצעוד. הם פתחו יחד מסעדה גדולה שאותה הם מנהלים עד היום. ג'ימנו מתגורר בעיר בניו ג'רזי ואילו מקלאפלין עדיין מתגורר בניו יורק. מל גיבסון היה האדם הראשון שהבמאי אוליבר סטון בחר בשביל התפקיד של ג'ון מקלאפלין. גיבסון שאומנם מאוד אהב את התסריט, נאלץ לדחות את ההצעה בשביל לביים את הסרט אפוקליפטו. השחקן ג'ורג' קלוני סירב לשחק את ג'ון מקלאפלין. השחקנית מגי ג'ילנהול שמשחקת בסרט את אשתו של ויל ג'ימנו, המליצה על מייקל פניה לשחק את ויל ג'ימנו לאחר שראתה את המקצוענות שלו בסרט התרסקות. המלצה זו התקבלה כהחלטה. על מנת להכיר את אופיו של האדם שאותו הוא מגלם, מייקל פאנה נסע אל ביתו של ויל ג'ימנו בניו ג'רזי. רוב הסצינות של הסרט צולמו בלוס אנג'לס. אתר האינטרנט הרשמי של מגדלי התאומים "מגדלי התאומים", במסד הנתונים הקולנועיים IMDb (באנגלית) "מגדלי התאומים", באתר נטפליקס "מגדלי התאומים", באתר AllMovie (באנגלית) "מגדלי התאומים", באתר Rotten Tomatoes (באנגלית) "מגדלי התאומים", באתר Box Office Mojo (באנגלית) "מגדלי התאומים", באתר Metacritic (באנגלית) "מגדלי התאומים", באתר אידיבי "מגדלי התאומים", במסד הנתונים הקולנועיים KinoPoisk (ברוסית)
רובינשטיין

רובינשטיין הוא שם יהודי אשכנזי שמשמעותו בגרמנית – "אבן אודם". נוצר גם בהשפעת השם העברי ראובן. השערה אחרת מקשרת שם משפחה זה ליישוב רובנשטיין (Rubenstein) בבוואריה. האם התכוונתם ל... אישים שמשפחתם רובינשטיין אברהם רובינשטיין – (1958- ), פוליטיקאי חרדי ראש עיריית בני ברק, ומזכיר מועצת גדולי התורה של דגל התורה אברהם רובינשטיין (חוקר חסידות) – חוקר חסידות (1947- ) אברהם רובינשטיין (קבלן בניין) – קבלן בניין ישראלי אברהם רובינשטין ושות' – חברת בנייה בבעלות אברהם רובינשטיין אברהם חיים רובינשטיין – (1912–1983), איש חינוך ישראלי מאנשי הציונות הדתית, חוקר החסידות והציונות הדתית ופרופסור באוניברסיטת בר-אילן אידה רובינשטיין – רקדנית בלט יהודיה ילידת רוסיה, פעלה לרוב בצרפת אליקים רובינשטיין – שופט לשעבר בבית המשפט העליון והיועץ המשפטי לממשלה אמנון רובינשטיין – משפטן, פוליטיקאי, פובליציסט וסופר ישראלי אמנון רובינשטיין (במאי) – במאי ישראלי אנטון רובינשטיין – פסנתרן ומלחין רוסי-יהודי אריאל רובינשטיין – כלכלן ישראלי בלהה רובינשטיין – חוקרת ספרות ומתרגמת ספרות יידיש ישראלית ארתור רובינשטיין – פסנתרן פולני-יהודי תחרות רובינשטיין – תחרות בינלאומית לפסנתרנים ע"ש ארתור רובינשטיין ג'יליאן רובינשטיין – סופרת ילדים ומחזאית אוסטרלית הדר רובינשטיין – שחיינית ישראלית הלנה רובינשטיין – אשת עסקים יהודית ילידת פולין. פעלה בתחום תעשיית הקוסמטיקה וחיה לרוב בארצות הברית ישראל רובינשטיין – פסל, צייר ואמן פסיפסים ישראלי לב רובינשטיין – משורר, מסאי, עיתונאי ופעיל חברתי יהודי-רוסי מאיר רובינשטיין – פוליטיקאי חרדי ראש עיריית ביתר עילית ניקולאי רובינשטיין – פסנתרן רוסי ממוצא יהודי ענבל רובינשטיין – הסניגורית הציבורית הארצית בין השנים 2012-2003 עקיבא רובינשטיין – שחמטאי פולני פיל רובינשטיין (אנ') – שחקן יהודי-אמריקאי סרגיי רובינשטיין – פסיכולוג סובייטי צבי רובינשטיין – לוחם ומפקד האצ"ל באוסטריה ראובן רובינשטיין (מהנדס) – פרופסור להנדסת תעשייה וניהול בטכניון ראובן רובינשטיין (עיתונאי) – עיתונאי, משפטן ופעיל ציוני ברוסיה וברפובליקה הליטאית הראשונה
צ'כית

צ'כית (מכונה לפעמים גם "בוהמית") היא שפה סלאבית מערבית, מקבוצת השפות הסלאביות במשפחת השפות ההודו-אירופיות. השפה הצ'כית קרובה יחסית לסלובקית, פולנית וסורבית. במשך יותר מאלף שנות התפתחותה באזורים החופפים פחות או יותר את שטח הרפובליקה הצ'כית של ימינו היא הושפעה רבות מהשפה הגרמנית המדוברת באזורים השכנים ממערב. השפה מדוברת בפי כ-12 מיליון איש ומתוכם 10 מיליון אזרחי הרפובליקה הצ'כית, שהיא שפתה הרשמית, ועד 1991 הייתה הצ'כית שפתה הרשמית של רפובליקת צ'כוסלובקיה. הצ'כית החלה להופיע בכתב במהלך המאה ה-13 בערך, תחילה היו ניבים צ'כיים רבים אך במאות ה-15 וה-16 עם הרפורמות הדתיות באותה התקופה התפתחה השפה הצ'כית לצורתה התקנית, על בסיס הניב של פראג. בצ'כית שבע יחסות שמות עצם בדומה להרבה שפות סלאביות אחרות, והבחנה ברורה בין תנועות קצרות וארוכות המסומנות כקו נטוי מעל האות (á) והטעם נופל לרוב על ההברה הראשונה במילה. בדומה לפולנית ואוקראינית (אך לא רוסית) קײם בצ'כית חנכוך (ריכוך) של עיצורים 'קשים' בסוף המילה בנטיות היחסה. כך למשל: Praha (פראג) -> V Praze (בפראג). הצ'כית עשירה בעיצורים, ונפוצים בה צרורות עיצורים ואף מילים שלמות ללא תנועה כלשהי. למשל prst (אצבע). לחצו כדי להקטין חזרה לחצו להגדלה שלום (רשמי): Dobrý den שלום, היי (לא רשמי): Ahoj בוקר טוב: Dobré ráno ערב טוב: Dobrý večer לילה טוב: Dobrou noc להתראות: Nashledanou להתראות בקרוב: Uvidíme se brzy! בבקשה: Prosím מה נשמע?: Co se děje?? תודה: Děkuji סליחה: Promiňte סליחה (אני מצטער/ת): Omlouvám se ויקיפדיה הצ'כית צ'כוסלובקית שיחון שימושי עברית צ'כית צ'כית, באתר אנציקלופדיה בריטניקה (באנגלית) שפה צ'כית, דף שער בספרייה הלאומית במצב חנכוך [jɛ ~ ʲɛ], האותיות ⟨b f p v⟩ נכתבות ě- תחת je-, למעט מקרים מסוימים של ⟨b v⟩ האותיות ⟨d n t⟩ מתחנככות למצב ⟨ď ň ť⟩ לפני האותיות ⟨ě⟩ ו-⟨i í⟩, לבד ממלים ממקור זר שאז צמד התנועות השני אינו מחנכך עיצור זה ייחודי לשפה זו (למעשה זהו העיצור האחרון הנלמד בפי הדוברים הילידיים) ועוד מספר שפות בודדות בעולם.
שמעון בכר

שמעון בכר (1 באוקטובר 1923 - 23 באפריל 1995) היה לוחם לח"י וחבר "מחתרת צריפין". בכר נולד בסופיה, בולגריה להוריו יוסף וסולטנה. בילדותו התצרף לארגון בית"ר בשנת 1940 עלה לארץ ישראל, והצטרף לארגון לח"י, בלחי צורף למחלקת הידיעות (מחלקה ו'). עם קום המדינה וגיוס חטיבת לח"י לצה"ל, התגייס גם שמעון, שרת בחטיבה 8, והשתתף בכל קרבותיה עד סוף המלחמה. מספר שנים לאחר פירוק הארגון, נפגש בכר עם ידידו, יעקב חרותי, והשניים הקימו את הגוף המכונה "מחתרת צריפין". המחתרת קמה על רקע האירועים האנטישמיים והאנטי ישראליים שהתרחשו בגוש המזרחי בשנים 1952 ו-1953, ששיאם היו משפטי פראג, שבהם הועמדו לדין בפראג אחד עשר יהודים, ובהם שני ישראלים. במסגרת פעילות המחתרת, הוטמנה פצצה בשגרירות ברית המועצות בשדרות רוטשילד בתל אביב. בעקבות הפיצוץ, ניתקה ברית המועצות את הקשרים הדיפלומטיים עם ישראל. ביוני 1953, נעצרו חברי המחתרת ובישיבת ממשלה ב-8 ביוני 1953 הכריזה הממשלה על מחתרת זו כעל ארגון טרור, על פי פקודת מניעת טרור. זמן קצר לאחר מעצרו, הצליח שמעון בכר לברוח מתא המעצר בבית דגן. המשטרה פתחה במצוד, והודיעה שבכר ייתפס בתוך 24 שעות. במשך שישה חודשים, הצליח בכר להימלט מהמשטרה כאשר העיתונות המקומית מפרסמת מדי פעם מידע על מקומות מסתור אפשריים, אנשים שראו את בכר, ושמועות על כך שבכר הצליח להימלט לצרפת. שישה חודשים לאחר בריחתו, לכדה המשטרה את בכר במרתף בית בתל אביב. מאחר שהיה זה יום שישי לאחר צאת העיתונים המקומיים, טסו בשמי תל אביב מטוסים קלים שהשליכו כרוזים בדבר לכידתו. בזמן הימלטו, נידון בכר ל-12 שנות מאסר בפועל, יותר מכל חבר אחר בארגון, והחל לרצות את עונשו בכלא תל מונד. בשנת 1955 העניק שר המשפטים, פנחס רוזן, חנינה לאסירים. בכר חזר לצה"ל ונלחם בכול מלחמות ישראל עד למלחמת יום הכיפורים. לאחר שהשתחרר מהכלא, הכיר את אשתו לימים, תמר, ולזוג נולדו שלושה בנים. שמעון בכר, באתר הלח"י
אגואיזם אתי

אגואיזם אתי (מצרפתית, égoïsme) היא גישה בפילוסופיה של המוסר, המציבה במרכז את האדם הפועל, וגורסת את העיקרון המוסרי לפיו על כל אדם לפעול כדי לקדם את תועלת עצמו, כפי שהוא תופס אותה. האגואיזם האתי מתיר כך את הסתירה האפשרית בין פעולה של אדם לקידום ענייניו האישיים, ועקרונות מוסריים אחרים, התובעים ממנו לדחות את קידום ענייניו לטובת עניינם של אחרים, או להתחשב בעניינים אחרים אלו. האגואיזם האתי דוחה את הרעיון לפיו ניתן לנקוב בעקרונות נורמטיביים אובייקטיביים כלשהם, ודבק בתפישה לפיה עקרונות נורמטיביים חייבים להיות סובייקטיביים ותלויים בתפישתו של כל אדם בנפרד. גם זרמי משנה של האגואיזם האתי, דוגמת ההדוניזם האתי, קובעים עקרון סובייקטיבי (להרבות בהנאות ולהמעיט בכאבים). במובן זה, ניתן לראות באגואיזם האתי תורה נורמטיבית חסרה, שכן היא נעדרת תכתיב שאינו תלוי בתפישה הסובייקטיבית של האדם הפועל. היפוכו של האגואיזם הוא האלטרואיזם, הדוגל בהעדפת הזולת על פני האינדיבידואל. הקושי העיקרי עמו מתמודד האגואיזם האתי כתורה נורמטיבית (כלומר, כתפישה לגבי הפעולה הרצויה של בני-אדם בעולם, בניגוד לאבחנה שבני אדם פועלים באופן אגואיסטי) היא כי הדוגל בו נאלץ כמעט תמיד לאמץ שני רעיונות נלווים: א) כי כאשר כל בני האדם יפעלו באופן אגואיסטי תהיה התוצאה מועילה לא רק לאינדיבידואל הפועל אלא גם לחברה בכללה (כלומר, מסקנה תוצאתנית). ב) כי פעולה אגואיסטית מסוגים מסוימים (לדוגמה, התנהגות מקיאווליסטית, מרמה או שקר) תניב תוצאות טובות פחות לאינדיבידואל הפועל, ומשום כך שכיחותה תרד ולא תעלה. דחיית העיקרון הראשון מפחיתה את הכדאיות של רוב בני האדם לאימוץ התנהגות נורמטיבית המודרכת על ידי אגואיזם אתי, ואילו דחיית העיקרון השני מובילה לערעור מוחלט של האגואיזם האתי כתפישה נורמטיבית. באגואיזם קיימים שני זרמים עיקריים: הערך העליון בו הוא טובת האגואיסט, ולכן כל מעשה אנושי, של האגואיסט ושל זולתו, יישפט על ידי האגואיסט כטוב, אם הוא תורם לטובת האגואיסט, וכרע אם הוא מזיק לה. מבחינת יכולת ההכרעה בסכסוכים, זוהי תורת מוסר שלמה, שבה כל מעשה אנושי נשפט על ידי האגואיסט בהתאם לתרומתו לטובתו הוא בלבד, כך שאין לו שום קושי להכריע סכסוכים על פי טובתו האישית. חסרונה העיקרי הוא בסיכוי הקטן שלה להתקבל על ידי אחרים, שכן הצד האחר בסכסוך יראה עצמו נפגע, בהכרח, מפתרון שכולו לטובת צד אחד בלבד. חשיפת תורה הנוטה כולה לצד המחזיק בה, תביא לכך שגם הצד האחר בסכסוך יאמץ אותה לעצמו ויתעקש להכריע לטובתו הבלעדית בניגוד לגישת האגואיסט, המבקש להציב את עצמו במרכז. באגואיזם הכללי מספר הערכים העליונים שווי המעמד הוא כמספר הנפשות עלי אדמות, כאשר לגבי כל אדם מעשיו נשפטים בהתאם לתרומתם לטובתו הוא בלבד. חסרונה העיקרי של שיטה זו הוא חוסר היכולת להכריע סכסוכים כאשר כל אחד מהצדדים לסכסוך רואה בטובתו האישית את הערך העליון ולא נותן כל ערך מוסרי לצדדים האחרים. ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
פילסטר

פילסטר (Pilaster) הוא רכיב בניין אדריכלי דמוי עמוד הצמוד לקיר או יוצא ממנו. מקורו של אלמנט זה הוא באדריכלות יוון העתיקה אך שימושו היה נפוץ בעיקר בבנייה הרומית. השימוש בו נעשה כאשר יש צורך מבני בעמוד במקום בו עובר קיר, בדרך כלל לחיזוק הקיר עצמו, אך פעמים רבות הוא מודבק מסיבות אסתטיות או משיקולי הגדרת חלל. פילסטר מקנה לחזית המבנה מראה איתן ומפואר לעומת קיר חלק. הפילסטר מסייע לשמור על סימטריה, על הקומפוזיציה של חזית המבנה או לשמור על מקצב עמודים כלשהו יחד עם עמודים חופשיים. פילסטרים יכולים להיות עגולים או חצי עגולים בדומה לרוב העמודים הקלאסיים אך לרוב הם מעוצבים בצורה של עמוד שטוח בצורה מלבנית, כתבליט של עמוד על הקיר. ההקפדה על פרופורציות (אנ') ועיטורים לפי הסדרים הקלאסיים נשמרת גם בעיצוב של פילסטרים. בבניינים רבים שנבנו באיטליה בתקופת הרנסאנס נעשה שימוש בפילסטרים סביב דלתות כניסה, שערים וחלונות אשר מולם הוצבו עמודים במרחקים דומים. באופן זה התקבלה אכסדרה בין שתי השורות למרות שרק שורה אחת הייתה שורת עמודים אמיתית. בכניסות למבנים גדולים בסגנונות נאו קלאסיים שונים נקרא המעבר בין העמודים והפילסטרים אשר יצר מעין מרפסת כניסה - "פורטיקו" (Portico). פילסטר עץ פשוט סביב דלת פילסטר ששרד מבזיליקה יוליה שבפורום רומנום Puerta de la colegiata בלרמה, איטליה מדיה וקבצים בנושא פילסטר בוויקישיתוף פילסטר, באתר אנציקלופדיה בריטניקה (באנגלית)
קבוצות המאבק של מעמד הפועלים

קבוצות המאבק של מעמד הפועלים (בגרמנית: Kampfgruppen der Arbeiterklasse) הייתה הזרוע הצבאית של מפלגת האיחוד הסוציאליסטי של גרמניה ברפובליקה הדמוקרטית הגרמנית. מפלגת האיחוד הסוציאליסטי נוכחה לדעת שהיא זקוקה לכוח צבאי מפלגתי נאמן לאחר אירועי המרד המזרח גרמני ביוני 1953, והקימה את קבוצות המאבק של מעמד הפועלים. השימוש הגדול ביותר בקבוצות המאבק נעשה בשנת 1961 בזמן בניית חומת ברלין. קבוצות המאבק שנחשבו הכי אמינות מבחינה אידאולוגית השתתפו בבנייה ובשמירה על החומה. כ-8,000 איש, שהיו 20% מקבוצות המאבק, השתתפו במאמץ הבנייה. כעדות לנאמנותם האידאולוגית תעיד העובדה שרק 8 חברים ניצלו את ההזדמנות כדי לערוק לגרמניה המערבית. המפלגה נמנעה משימוש בקבוצות המאבק כדי לדכא את ההפגנות שפרצו בשנת 1989 מכיוון שרבים מחבריה הזדהו עם המפגינים, וכמה אף השתתפו בהפגנות. עם נפילתה של מפלגת האיחוד הסוציאליסטי והדמוקרטיזציה בגרמניה המזרחית קיומם של קבוצות המאבק איבד את הצדקתו, ובדצמבר 1989 החליט הפולקסקאמר לפרקן. תהליך הפירוק התחיל באותו החודש והושלם במאי 1990. קבוצות המאבק היו כפופות באופן ישיר לפיקודו של הפוליטביורו של מפלגת האיחוד הסוציאליסטי. יחידות קבוצות המאבק היו מאורגנות לפי מקומות העבודה של חבריהם, ופעילותם הייתה מוגבלת לרמה האזורית מלבד יחידות מיוחדות שיועדו לכך. מספר החברים בקבוצות המאבק היה בערך 210,000 איש, מתוכם 187,000 איש בשירות פעיל והשאר בשירות מילואים. החברים נדרשו להיות חברי מפלגה או לחלופין להיות חברים באיחוד האיגודים המקצועים החופשי גרמני. אימונם של חברי קבוצות המאבק נעשה על ידי הפולקספוליציי, ומחנות אימונים נערכו אחד לשנה למען ריענון מוכנות הקרב. קבוצות המאבק היו מצוידות בנשקים לפיזור הפגנות של המשטרה. את האינדוקטרינציה הפוליטית חברי קבוצות המאבק קיבלו מהסניף המקומי של מפלגת האיחוד הסוציאליסטי. מדיה וקבצים בנושא קבוצות המאבק של מעמד הפועלים בוויקישיתוף
מיכל גרונדלנד

מיכל גרונדלנד (נולדה ב-27 באפריל 1979) היא מנחת טלוויזיה ישראלית בתחומי ספורט וסגנון חיים. גדלה ברעננה. את דרכה בעסקי הבידור התחילה גרונדלנד כנערת מים. מאוחר יותר השתתפה בהפקה הוליוודית שצולמה בישראל בככובו של אנטוניו בנדרס, ובעקבות קשרים שיצרה יצאה לעבוד בלוס אנג'לס בהפקות מקומיות כמנהלת הפקה. כשחזרה מארצות הברית השתתפה בישראל בהפקה של סרט בככובו של ז'אן-קלוד ואן דאם. בשנים הבאות פיתחה קריירה בתחום הפקות טלוויזיה במחלקת הספורט של ערוץ 10 (מפיקה ראשית) ובחברות הפקה שונות ביניהן "שמיים", "ענני תקשורת" וצ'רלטון. במקביל הייתה שדרנית קווים בתוכנית רדיו ברשת ב'. תוך כדי עבודתה קיבלה הזדמנות להופיע כשדרית קווים במסגרת הערוץ "שבת של כדורגל" ויותר מאוחר בערוץ 10. כמו כן ביצעה פינות וכתבות רבות לתוכניות בישול ולייף-סטייל עבור ערוץ 10 וערוץ החיים הטובים. עבדה ככתבת ועורכת באתר האינטרנט ONE משנת 2007 עד ינואר 2011, אז מונתה לדוברת ההתאחדות לכדורגל. מדיה וקבצים בנושא מיכל גרונדלנד בוויקישיתוף מיכל גרונדלנד, ברשת החברתית אינסטגרם מיכל גרונדלנד, במסד הנתונים הקולנועיים IMDb (באנגלית)
עוזיאל חזן

עוזיאל חזן (נולד ב-1 באפריל 1945) הוא סופר ישראלי. חזן נולד במרוקו בשם עזיז חזן. הוא עלה לישראל עם משפחתו בשנת 1955. חזן הוא בוגר האוניברסיטה העברית, זוכה פרס ספרותי לשנת היובל לעליית הנוער, חתן פרס היצירה על-שם ראש הממשלה לוי אשכול לשנת תשנ"ח וחתן פרס תור הזהב לשנת 2018. חזן הוא עורך דין ונוטריון במקצועו. נביחות אל ירח כבוי (לדורי, תשל"ו) ארמנד: נובילה מרוקאית (ספרית פועלים, תשמ"א 1981) אל שלגי האטלס (ספרית פועלים, תשמ"ז 1987) חותם ברבריה (הוצאת ביתן, תשנ"ב 1991) מבחן החלב (ספרית פועלים, תשנ"ז 1996) - בשנת 2000 הופק לקולנוע בשם "זאיה", בבימויו של יונתן פז. הסרט לא הופץ ונערך שוב בשנת 2016 בשם "מבחן החלב" כקליפת אגוז: מחזה בשלוש מערכות (מכון בן צבי לחקר קהילות ישראל במזרח, תשנ"ח) זה לא אותו הבית (ביתן, תשס"ג 2003) בוא אלי לאימילשיל (ספרית פועלים, תשס"ו 2006) ילדי הנמל (הוצאת הקיבוץ המאוחד, 2012) סיפור וקמע (הוצאת קורן-מגיד, 2014) מי אתה ישראל מיר (הוצאת נירים, 2017) מחנה ישראל (הוצאת נירים, 2019) עוזיאל חזן, ילדי הנמל, באנתולוגיה "תמונה קבוצתית" (ספרות ישראלית במאה ה-21), עמ' 323–327, הוצאת כרמל, 2017. מדיה וקבצים בנושא עוזיאל חזן בוויקישיתוף רשימת הפרסומים של עוזיאל חזן, בקטלוג הספרייה הלאומית עוזיאל חזן, דף שער בספרייה הלאומית עוזיאל חזן, בלקסיקון הספרות העברית החדשה עוזיאל חזן, ב"לקסיקון הספרות העברית החדשה" עוזיאל חזן, ב"לקסיקון הקשרים לספרות ישראלית" עוזיאל חזן, ב"לקסיקון הסופרים העברים בהווה" הספרים של עוזיאל חזן, באתר "סימניה" עוזיאל חזן, במיזם "סופרים קוראים" של המרכז לספריות וספרות בישראל בלפור חקק, רקוִיאם לשכונה השנייה מחוץ לחומות: מחנה ישראל: על ספרו של חזן, זה לא אותו הבית. בתוך: ד"ר לאה מזור, על מקרא הוראה וחינוך ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
נבחרת אוקראינה בכדורגל נשים

נבחרת אוקראינה בכדורגל נשים היא נבחרת כדורגל הנשים הלאומית של אוקראינה ומנוהלת על ידי התאחדות הכדורגל של אוקראינה. נבחרת אוקראינה הוקמה בתחילת שנות ה-90 לאחר שאוקראינה הכריזה על עצמאותה, בעקבות פירוק ברית המועצות. נבחרת אוקראינה שיחקה את משחקה הראשון נגד נבחרת רוסיה ב-29 באוגוסט 1993. הדירוג הנוכחי של נבחרת אוקראינה ברשימת הדירוג של פיפ"א, הוא המקום ה-35 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 16 נמדד לראשונה ביוני 2008, והדירוג הכי נמוך 35 נמדד לראשונה בדצמבר 2021. 1991 - לא נרשמה. הייתה חלק מברית המועצות 1991 עד 2015 - לא העפילה 1984 עד 1993 - לא נרשמה. הייתה חלק מברית המועצות 1995 עד 2005 - לא העפילה 2009 - שלב הבתים 2013 - לא העפילה מדיה וקבצים בנושא נבחרת אוקראינה בכדורגל נשים בוויקישיתוף אתר האינטרנט הרשמי של נבחרת אוקראינה בכדורגל נשים (באוקראינית) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
לז אוש

המונח "הוש" מפנה לכאן. לערך העוסק בעיר ברומניה, ראו חוש (עיר). לז אוּש (בצרפתית: Les Houches, מבוטא "לֶה-זוּש"), הוא כפר קטן וקומונה בצרפת. הכפר נמצא במזרח צרפת, בהרי האלפים, שישה ק"מ מהעיירה שאמוני, בגובה של 1000 מטר מעל פני הים. הכפר, הידוע בנופיו המרהיבים, משמש ככפר קיט ונופש וכאתר סקי. באתר הנופש אזור סקי רחב ידיים, מבחר טוב של מלונות ומסעדות, חנויות ספורט, 2 סופרמרקטים, קולנוע, קיר טיפוס מקורה, כנסייה, בית ספר ומגרש קרח משלו. בקיץ יש אגם, קיר טיפוס חיצוני, מגרשי טניס ופארק משחקים לילדים. בית הספר לפיזיקה בלז אוש (צרפתית: École de Physique des Houches) הוא מרכז לימודי הממוקם מעל הכפר, המארח סדנאות וכנסים בינלאומיים בפיזיקה. אתר בית הספר מבודד מהכפר ובעל נוף ייחודי, הכולל מראה מרהיב של המון בלאן. האתר מוקדש למחקר מעמיק ואישי של הנושאים שמובאים אליו. מספר המקומות בבית הספר מוגבל לשבעים, זאת במתכוון על מנת לאפשר קשרים מעמיקים בין המשתתפים בכנסים הנערכים בו. לז אוש, ברשת החברתית LinkedIn אתר האינטרנט הרשמי של לז אוש (בצרפתית) אתר בית הספר לפיזיקה About Les Houches, www.chamonix-property.com ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
נבחרת פינלנד בכדורגל נשים

נבחרת פינלנד בכדורגל נשים מייצגת את פינלנד בתחרויות כדורגל נשים בינלאומיות ומנוהלת על ידי התאחדות הכדורגל הפינית. משחקה הראשון של הנבחרת נערך באוגוסט 1973, והסתיים בתיקו 0-0 מול שוודיה. שנה לאחר מכן, נוסדה אליפות המדינות הנורדיות לנשים, ופינלנד זכתה לאירוח האליפות הראשונה. היא סיימה את הטורניר במקום השלישי, לאחר שהפסידה בכל משחקיה. הישג השיא של פינלנד באליפות זו הגיע ב-1981, אז סיימה הנבחרת במקום השני, אחרי שהשיגה 4 נקודות. שנה אחר כך, פורקה האליפות עקב ייסודה של אליפות אירופה. מאז שנות ה-80 ועד אמצע העשור הראשון של המאה ה-21, לא הצליחה פינלנד להעפיל לטורניר גדול, להוציא מספר הופעות בגביע אלגארבה. השינוי חל בשנת 2005, אז העפילה הנבחרת לראשונה לאליפות אירופה. במשחק הפתיחה של הטורניר, שיחקה פינלנד נגד אנגליה אל מול קהל של 29,092 צופים, במה שנחשב אז למשחק הנצפה ביותר בתולדות אליפויות אירופה. במשחק עצמו הפסידה הנבחרת הפינית 3-2, לאחר שספגה שער בדקה ה-91. בשני המשחקים הבאים בשלב הבתים, נגד שוודיה ודנמרק, השיגו הפיניות ארבע נקודות, והצליחו להפתיע ולעלות לחצי הגמר. בחצי הגמר פגשה פינלנד את אלופת אירופה המכהנת - גרמניה, והפסידה לה 4-1. אן מאקינן, ששימשה כקפטנית המחליפה של הנבחרת, נבחרה בסוף הטורניר לשחקנית המצטיינת של האליפות. ארבע שנים לאחר מכן, אירחה פינלנד את אליפות אירופה בביתה. בטורניר זה סיימה הנבחרת במקום הראשון בשלב הבתים לאחר שצברה 6 נקודות, אך הודחה ברבע הגמר על ידי אנגליה. ב-2013, השתתפה פינלנד בפעם השלישית ברציפות באליפות אירופה, אבל לא הצליחה לעבור את שלב הבתים. הדירוג הנוכחי של נבחרת פינלנד ברשימת הדירוג של פיפ"א, הוא המקום ה-26 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 14 נמדד לראשונה בספטמבר 2005, והדירוג הכי נמוך 32 נמדד לראשונה במרץ 2019. 1991 עד 2019 - לא העפילה 1984 עד 2001 - לא העפילה 2005 - חצי גמר 2009 - רבע גמר 2013 - שלב הבתים 2017 - לא העפילה מדיה וקבצים בנושא נבחרת פינלנד בכדורגל נשים בוויקישיתוף אתר האינטרנט הרשמי של נבחרת פינלנד בכדורגל נשים (בפינית) נבחרת פינלנד בכדורגל נשים, ברשת החברתית פייסבוק נבחרת פינלנד בכדורגל נשים, ברשת החברתית אקס (טוויטר) נבחרת פינלנד בכדורגל נשים, ברשת החברתית אינסטגרם ‏ 2005: Anne Mäkinen, באתר אופ"א דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
בניין SIS

בניין SIS (באנגלית: SIS Building) המכונה גם בניין MI6 (באנגלית: MI6 Building) משמש כמפקדת ארגון הביון האנגלי MI6. הבניין שוכן בווקסהול שבדרום מערב החלק המרכזי של לונדון, בקרבת רציף אלברט, וממוקם על גדת נהר התמזה קרוב לגשר ווקסהול. בשל צורתו הייחודית מכונה המבנה "לגולנד" (באנגלית: Legoland) או "בבל שעל התמזה" (Babylon-on-Thames) בשל דמיונו לזיגוראת בבלי. המבנה תוכנן על ידי האדריכל טרי פארל בשנת 1987 בסגנון פוסט מודרני מובהק. פארל פנה לממשלה הבריטית והתעניין אם יש להם שימוש לתוכניתו. באותה עת ארגון ה-MI5 חיפש לעצמו אתר מפקדה חדש, והועלה הרעיון כי הן ה-MI6 והן ה-MI5 ישתמשו באותו מבנה. הצעה זו נזנחה בשל העדר מבנה גדול מספיק שיכול להכיל את שני הארגונים, ובשל שיקולים ביטחוניים. ביולי 1988 אישרה ראש ממשלת בריטניה מרגרט תאצ'ר הקמת מפקדה חדשה עבור ארגון ה-MI6. הממשלה הסכימה לשלם עבור המבנה מיד (ומבלי לערוך מכרז) על מנת להסתיר את ייעוד המבנה. באותה עת עצם קיום ארגון ה-MI6 הוכחש על ידי הגורמים הרשמיים (במפות העיר לונדון מסוג A עד Z נכתב כי בניין זה היה "משרדי ממשלה" ואילו בית התמזה שימש את משרד צפון אירלנד). תוכניות המבנה שונו על ידי אדריכלים ממשלתיים, על מנת להתאימם לצורכי הארגון תוך הגברת אמצעי ההגנה על המבנה, הוספת מערכות גיבוי למבנה, והוספת מערכות למניעת אמצעי מעקב אלקטרוניים. עלויות בניית המבנה לא פורסמו, אף שהבנייה נדונה על ידי משרד הביקורת הלאומית אשר פרסם עליו דו"ח. על פי אחת הסברות, עלויות המבנה הגבוהות (שאינן ידועות במדויק, אולם משוערות בכ-135.5 מיליון ליש"ט עבור רכישת הקרקע והקמת המבנה עצמו ו-152.6 מיליון ליש"ט עבור התאמת המבנה למטרתו החדשה) נגרמו בשל הצורך לבנות מנהרה מתחת לנהר התמזה, המקשרת בין הבניין לויטהול ובנייני הממשל הבריטי. לפי סברה אחרת, צבע חלונות המבנה ירוק, משום שהזכוכיות הן זכוכיות מחוסמות שעוביין כ-90 מ"מ. ב-20 בספטמבר 2000 המבנה הותקף על ידי רקטה נגד טנקים רוסי מדגם RPG-22. הרקטה פגעה בקומה השמינית של המבנה וגרמה נזק רק לקירות החיצוניים. מתקפת טרור זו מיוחסת לארגון ה-IRA. המבנה מופיע בסרטי ג'יימס בונד רבים ובהם: גולדן איי, העולם אינו מספיק,סקייפול ולמות ביום אחר. בסצנת הפתיחה של "העולם אינו מספיק" בונד רודף אחרי אדם חמוש הנמלט מהבניין. ארגון ה-MI6 התיר לצלם סצנות אלה מחוץ לבניין. בית התמזה - מפקדת MI5 מדיה וקבצים בנושא בניין SIS בוויקישיתוף דוח על הבניין מאת משרד המבקר הלאומי האנגלי. כ-3 שנים מאוחר יותר נחנך מבנה נוסף בתכנונו של פארל על גדות התמזה - תחנת צ'רינג קרוס החדשה שנבנתה באותה הסגנון. 'Rocket' theory over MI6 blast, באתר חדשות BBC,‏ 21 בספטמבר 2000